JÄSENKIRJE 2026
Hyvä jäsen,
Lämmin kiitos jäsenyydestäsi ja tuestasi Tammelan Pyhäjärven–Kuivajärven Suojeluyhdistykselle.
Yhdistyksemme tavoitteena on vaalia Pyhäjärven, Kuivajärven, Kaukjärven ja Mustialanlammin hyvää tilaa sekä edistää niiden virkistyskäyttöä myös tuleville sukupolville. Työmme perustuu vapaaehtoisuuteen, paikalliseen yhteistyöhön ja jäsenistömme tukeen.  
YHTEISTYÖ
Kuluneena vuotena olemme jatkaneet yhteistyötä Tammelan muiden suojeluyhdistysten kanssa. 
 
Konkreettisin toimenpide suojeluyhdistysten oli helmikuussa yhteisesti järjestetty Vohlassaari tapahtuma.
HAMK:in opiskelija on koonnut tietoja Tammelassa olleista hankkeista ja niiden toimenpiteistä yhdistäen tietoja Järvi- MeriWikiin jonne yhdistyksien toimijat voivat jatkossa täydentää tietoja.
Yhdistykset jatkavat yhteisen vesien tutkimuksen eteenpäin viemistä.
Yhdistys jatkaa yhteistyötä Loimijoki-ryhmässä saaden sieltä tietoja tehostaakseen toimintaansa.

Olemme:
· seuranneet järvien veden laatua ja vedenkorkeuksia
· ylläpitäneet ja kehittäneet hapetustoimintaa Kaukjärvellä ja Mustialanlammilla
· huoltaneet itse Mustialanlammin hapettimen 
· osallistuneet vieraslajien torjuntaan ja vesiensuojeluhankkeisiin
· tarjonneet kaislanniittokonetta rantojen hoitoon, tietoa vuokrauksesta kotisivulta
· tiedottaneet ajankohtaisista vesistöasioista jäsenille ja alueen asukkaille. 
· Työ järviemme hyväksi jatkuu myös tänä vuonna. Jäsenmaksut muodostavat tärkeän osan yhdistyksen rahoituksesta ja mahdollistavat käytännön suojelutoimet, tiedotuksen sekä osallistumisen vesistöjen tilaa koskevaan vaikuttamistyöhön.  
Toivomme, että kerrot yhdistyksen toiminnasta myös naapureillesi, mökkiläisille ja muille järviemme ystäville. Uudet jäsenet ovat aina tervetulleita mukaan yhteiseen työhön puhtaiden vesien puolesta.  
Kiitos tuestasi ja hyvää kesää!
Ystävällisin terveisin
Tammelan Pyhäjärven–Kuivajärven Suojeluyhdistys ry
hallitus

Ajankohtaisia uutisia ja tietoa toiminnastamme löydät verkkosivuiltamme:
www.tammelanjarvet.fi Facebook-sivut osoitteessa https://www.facebook.com/TPKSY/

